section_heading: Prvi svjetski rat
paragraph_text: Na početku rata Holban obnaša dužnost zapovjednika zaduženog za opskrbu u Dobrudži. U rujnu 1916. imenovan je zapovjednikom 9. divizije, nakon čega zapovijeda 9./19. divizijom koja je nastala od ostataka 9. i 19. divizije. Njome zapovijeda do prosinca 1916. kada postaje zapovjednikom 2. divizije na čijem čelu se nalazi do ožujka 1917. godine. U prosincu 1916. obnaša i dužnost rumunjskog predstavnika pri zapovjedništvu ruske vojske u Rumunjskoj, da bi tijekom 1917. bio unaprijeđen u čin brigadnog generala.